Yimmi Chará

Yimmi Javier Chará Zamora (sündinud 2. aprillil 1991 Calis) on Colombia jalgpallur, poolkaitsja. Ta mängib Major League Socceri klubis Portland Timbers.

Chará alustas klubikarjääri kodumaa klubis Centauros Villavicencio. 2010. aastal liitus ta Colombia kõrgliiga klubiga Deportes Tolima, mille põhikoosseisu murdis ta ennast 2012. aasta hooajal. 2015. aasta alguses liitus ta Mehhiko kõrgliiga klubiga Monterrey. 2015. aasta hooaja teises pooles oli ta laenul kodumaa klubis Atlético Nacional, millega tuli Colombia sügishooaja meistriks. Hooaja 2015–2016 teise poole veetis ta Mehhiko kõrgliiga klubis Dorados de Sinaloa. Hooajal 2016–17 mängis ta taas Monterreys. 2017. aasta juulis suundus ta taas kodumaale, liitudes Atlético Junioriga. 2017. aasta sügishooajal lõi ta Colombia kõrgliigas 11 väravat, millega oli ta koos kolme teise mängijaga liiga suurim väravakütt. Lisaks võideti 2017. aastal Colombia karikas.

2018. aasta juunis sõlmis ta Brasiilia kõrgliiga klubiga Atlético Mineiro lepingu viieks aastaks."Atlético apresenta atacante colombiano Yimmi Chará". atletico.com.br. 12.6.2018. Vaadatud 31.7.2018 Esimese värava klubis särgis lõi ta 22. juulil kohe oma esimeses liigamängus Palmeirase vastu."Yimmi Chará é o 27º estrangeiro a marcar gol com a camisa do Atlético; veja a lista". mg.superesportes.com.br. 23.7.2018. Vaadatud 31.7.2018

2020. aasta jaanuaris liitus ta Portland Timbersiga."Timbers acquire midfielder Yimmi Chara as Designated Player". timbers.com. 2.1.2020. Vaadatud 10.8.2020

Tema vend Diego Chará on samuti jalgpallur.

 Koondisekarjäär 
Debüüdi Colombia rahvuskoondises tegi 31. augustil 2017 mängus Venezuela vastu. Koondisekarjääri esimese värava lõi ta 7. septembril 2018, kui sõprusmängus kohtuti taas Venezuelaga.

 Saavutused 
Deportes Tolima
Copa Colombia: 2014
Atlético Nacional
Primera A: 2015–II
Junior
Copa Colombia: 2017

 Viited 

Kategooria:Colombia jalgpallurid
Kategooria:CF Monterrey mängijad
Kategooria:Clube Atlético Mineiro mängijad
Kategooria:Sündinud 1991